kardosdrur/scandi-wiki huggingface dataset:
Sennels

Sennels er en by i Thy med , beliggende i Sennels Sogn syv kilometer øst for Thisted. Byen ligger ud til Limfjordens nordlige bred i Region Nordjylland og hører til Thisted Kommune.

I byen findes bl.a. Sennels Skole, Sennels Forsamlingshus og Sennels Kirke. Her er også lokal købmand, flere håndværkerfirmaer og mindre virksomheder samt et plejehjem.

Navnet Sennels kan etymologisk tolkes til “Sælernes Næs”. Beliggenheden ved Limfjorden, hyppige besøg af sæler ved badestranden i Malle, og etymologien forklarer sælen i bysamfundets velkomstskilte, som ses ved indkørslerne.

Kilder 

Byer i Thisted Kommune
Byer og bydele med genforeningssten
Stéphane Sessègnon

Stéphane Sességnon (født 1. juni 1984) er en fodboldspiller fra Benin, der spiller for West Bromwich Albion.

Karriere 
Han startede sin professionelle karriere i Requins FC i 2003, hvor han dog ikke opnåede at spille en førsteholdskamp. I 2004 skiftede han til US Crétil-Lusitanos, for hvem han opnåede 68 kampe og scorede 10 mål. I 2006 skiftede han til Le Mans Union Club 72, hvor han spillede 61 kampe og scorede 6 mål, inden han i 2008 skiftede til Paris Saint-Germain. I 2011 skiftede han til Sunderland A.F.C, hvor han spillede 87 kampe og scorede 17 mål. I 2013 skiftede Stéphane Sessègnon til sin nuværende klub West Bromwich Albion.

Referencer

Eksterne henvisninger 

 Stéphane Sessègno  på psg.fr

Fodboldspillere fra Benin
Fodboldspillere fra Le Mans UC72
Fodboldspillere fra Paris Saint-Germain
Fodboldspillere fra Sunderland A.F.C.
Fodboldspillere fra West Bromwich Albion F.C.
Sjørring

Sjørring er en lille by i Thy med . Sjørring er stationsby på Thybanen, beliggende syv kilometer vest for Thisted og seks kilometer øst for Hundborg.

Byen ligger i Region Nordjylland og hører til Thisted Kommune. Den er desuden beliggende i Sjørring Sogn.

I Sjørring finder man bl.a. Sjørring Station, Sjørring Skole, Sjørring Kirke, samt det middelalderlige voldsted Sjørring Vold.

Historie 
I 1875 beskrives byen således: "Sjørring med Kirke, Præstegaard og Skole".

Omkring århundredeskiftet beskrives byen således: "Sjørring ... med Kirke, Præstegd., Skole, Andelsmejeri, Mølle, Kro, Jærnbane-, Telegraf- og Telefonstation samt Postekspedition".

Noter 

Byer i Thisted Kommune
TrackMania Nations Forever

Trackmania Nations Forever (TMNF) er en udvidet version af computerspillet TrackMania Nations (TMN).

Spillet indeholder 75 officielle baner lavet af Nadeo. Spillet giver derudover også mulighed for, at spilleren selv kan konstruere yderligere baner og dele dem med andre.

Nations Forever indeholder derudover også en online-del, hvor der er mulighed for at spille mod andre over Internettet. Her har man, alt efter hvor godt man klare sig, mulighed for at optjene såkaldte "Ladder Points" (LP), der bestemmer ens placering på highscore listerne.

Referencer 

Computerspil fra 2008
Windows-spil
Hundborg

Hundborg er en by i Thy med , beliggende i Hundborg Sogn, som har en central beliggenhed lige midt i Thy i kanten af Nationalpark Thy, blot 12 kilometer vest for Thisted, 8 kilometer øst fra Nørre Vorupør og Vesterhavet og seks kilometer nord for Snedsted. Byen ligger i Region Nordjylland og hører under Thisted Kommune.

I Hundborg ligger bl.a. Hundborg Børnehus (vuggestue og børnehave), Hundborg Friskole, Feriehus Thy, Dagli'Brugsen Hundborg, Sparekassen Thy afd., Thy Sportsefterskole, Hundborg Boldklub, og Hundborg Kirke.

Gå på oplevelse og udforsk Hundborg og omegn.

Hundborgstenen 
Hundborgstenen er en 170 ton tung vandreblok af typen larvikit, som i 2019 blev gravet fri på en mark øst for Hundborg.  Udgravningen var en del af et klyngelandsbyprojekt i samarbejde med Sjørring og Snedsted, som bl.a. blev støttet af Thisted kommune. Stenen var efter sigende stor og blandt de i største i Danmark. Derfor ville man gerne grave den fri og fortælle om dens rejse fra Larvik i Norge til Hundborg i Thy under istiden. Stenen blev i 2020, efter udgravningen, slæbt godt 100 m til dens nuværende beliggenhed ved Brendhøjvej. Stenen blev fastslået til at være Danmarks sjettestørste sten og i 2021 etableres der sti, parkeringsplads og infotavler mm.

Byen har rødder fra Vikingetiden 
Byen har historie helt tilbage fra vikingetiden (ca. år 1000), da man under etablering af nyt stadion anlæg tilbage i 1995 fandt den største vikingelandsby i Thy. Her blev der på de godt 5000m2 fundet 15 langhuse og 51 små arbejdshytter (grubehuse).  Man forventer at vikingelandsbyen er endnu større og strækker sig til Hundborg Kirke.

Hundborg buen er helt unikt 
Hundborg by er omkranset af Hundborg Buen på den nordlige side, som er et landskab der blev skabt under istiden. Dette er meget  atypisk for området og det har også skabt Thys anden højeste punkt Bavnehøj, hvor man bl.a. kan se Vesterhavet mod vest og i klart vejr se Vestervig Kirke 35 km derfra.

Kilder 

Byer i Thisted Kommune
Ydby

Ydby er en landsby i det sydlige Thy med , beliggende i Ydby Sogn 35 kilometer syd for Thisted og 31 kilometer nord for Struer. Nærmeste by er Hurup 6 kilometer mod nord. Landsbyen ligger i Region Nordjylland og hører til Thisted Kommune.

Ydby er stationsby på Thybanen og i byen ligger bl.a. Ydby Station og Ydby Kirke. Nær Ydby ligger Ydby Hede, hvor der er en samling af bronzealder-gravhøje.

Kilder 

Byer i Thisted Kommune
Sundby Thy

Sundby er en landsby i Stagstrup Sogn i Thy med , beliggende 11 kilometer syd for Thisted og 22 kilometer nordvest for Nykøbing Mors. Nærmeste by er Vest Vilsund tre kilometer mod øst.

Sundby kaldes også Sundby Thy for at adskille den fra Sundby Mors på den anden side af Vilsund. Sundby har været hovedbyen i Stagstrup Sogn, men i dag er Vest Vilsund lidt større end Sundby.

Sundby ligger i Thisted Kommune og Region Nordjylland.

Den nordlige ende af Sundby hedder Møgelvang og ligger i Skjoldborg Sogn.

Kilder 

Byer i Thisted Kommune
Gottfred Eickhoff

Gottfred Poul Georg Eickhoff (11. april 1902 på Frederiksberg – 26. juli 1982) var en dansk billedhugger og professor.

Eickhoff fik få måneders maleundervisning på Harald Giersings malerskole 1926-27 og rejste derefter til Paris, hvor han boede til 1933 med sin kone, maleren Gerda Eickhoff. Han studerede hos billedhuggeren Charles Despiau. I Paris havde han kontakt med andre danske kunstnere som Astrid Noack og Adam Fischer, her mødte han også kunstnerne Paul Cornet, Charles Leplae, Jean Osouf og Han Wezelaar.

Eickhoff udstillede sammen med Grønningen fra 1933 og modtog i 1944 Eckersberg Medaillen og Thorvaldsen Medaillen i 1976; han var professor ved Kunstakademiet 1955-72 Han blev Ridder af Dannebrog 1960 og Ridder af 1. grad 1968.

Efter sin død i 1982 stiftedes en fond i Gottfred og Gerda Eickhoffs navn, hvis formål er dels at sikre erhvervelsen eller deponeringen af parrets værker i offentlige samlinger, dels at støtte økonomisk trængte billedhuggere eller malere

Galleri

Litteratur 
 Anne Hald, Gottfred Eickhoff : en tegners univers, Borgen, 2002. .

Referencer

Eksterne henvisninger 
 
 
 
 

Billedhuggere fra Danmark
Personer fra Frederiksberg
Riddere af 1. grad af Dannebrog
Ansatte ved Det Kongelige Danske Kunstakademi
Modtagere af Eckersberg Medaillen
Personer i Dansk Biografisk Leksikon
Personer i Kraks Blå Bog (afdøde)
Modtagere af Thorvaldsen Medaillen
Modtagere af Ole Haslunds Kunstnerfonds legat
Stigma (bogstav)

Stigma () er en ligatur af sigma og tau i det græske alfabet.

Computer 
I unicode er Ϛ U+03DA, ϛ er U+03DB.

Græske bogstaver
Slaget om Tai'erzhuang

Slaget om Tai'erzhuang (simpelt kinesisk: |臺|兒|莊|會|戰, traditionelt kinesisk |台|儿|庄|会|战 Tái'érzhūang Huìzhàn) var et slag under den 2. kinesisk-japanske krig i 1938 mellem den kinesiske Kuomintanghær og Japan. Det anses til tider for at være en del af slaget om Xuzhou.

Tai'erzhuang ligger på den østlige bred af den Store kinesiske kanal og var en grænsepost nordøst for Xuzhou. Det var også endestationen for en lokal jernbane fra Lincheng.  Xuzhou selv var knudepunkt for Jinpu jernbanen (Tianjin-Pukou) og Longhai jernbanen (Lanzhou-Lianyungang) og hovedkvarter for Kuomintangs 5. krigszone. 

Slaget drejede sig om en japansk plan om at erobre Xuzhou, en stor by i det østlige Kina. Japanerne glemte at tage højde for generalerne Li Zongren og Bai Chongxi, som planlagde at omringe japanerne i byen Tai'erzhuang. Den japanske operation startede den 24. marts. Overmod fik de japanske ledere til at overse de tusindvis af uanselige "bønder" i området, som infiltrerede og afskar kommunikationslinjer og forsyninger, flyttede vandløb og ødelagde jernbanelinjer. I slutningen af blev der nedkastet forsyninger og brændstof fra fly til de japanske tropper, men mængderne var utilstrækkelige. 

Den 29. marts 1938 gravede en lille gruppe japanske soldater sig med under murene omkring  Tai'erzhuang i et forsøg på at erobre byen indefra. De blev fanget af de kinesiske forsvarere og dræbt. I den følgende uge hævdede begge sider at have kontrol over dele af byen og det omkringliggende område, og mange blev dræbt i kampe med håndvåben. 

Til sidst angreb japanerne frontalt, uden at tage hensyn til at kineserne var i overtal. En stor omringning den 6. april af kinesiske forstærkninger kom en større japansk tilbagetrækning i forkøbet, men kineserne fik ikke noget ud af det, på grund af deres manglende mobilitet. 

Mens sejren fejredes i Hankow og andre kinesiske byer benægtede og latterliggjorde Japan rapporterne om slaget i dagevis. Det blev imidlertid omtalt i verdenspressen og udløste i midten af april en regeringskrise i Tokyo.

Kineserne opnåede en stor sejr, den første for den nationalistiske alliance i krigen. Slaget fjernede myten om Japans militære uovervindelighed og havde uvurderlig betydning for den kinesiske moral.

Referencer 
 Hsu Long-hsuen and Chang Ming-kai, History of The Sino-Japanese War (1937-1945) 2nd Ed., 1971. Translated by Wen Ha-hsiung, Chung Wu Publishing; 33, 140th Lane, Tung-hwa Street, Taipei, Taiwan Republic of China. Pg. 221-230. Map. 9-1
  Taierzhuang Campaign

Eksterne kilder 
 Mindemuseet for slaget om Tai'erzhuang  
 台儿庄战役   Kort over felttoget ved Tai'erzhuang. (langsom) 
 Axis History Forum Index » WW2 in the Pacific & Asia » Den kinesisk-japanske krig (felttogene i detaljer) Se side 1-2 for fortælling, kort, slagorden og diskussino af dette slag.  
  Taierzhuang felttoget

Slag i 2. kinesisk-japanske krig
Adam Fischer

Der findes flere med dette navn:

 Ádám Fischer (dirigent) – er en ungarsk dirigent.
 Adam Fischer (billedhugger) – er en dansk billedhugger.
 Adam Fischer (dommer) er en dansk jurist og dommer.
Vilsund Vest

Vilsund Vest er en landsby i Thy med , beliggende ved Vilsund, 11 kilometer syd for Thisted og 20 kilometer nordvest for Nykøbing Mors. Nærmeste byer er Sundby Thy 3 kilometer mod vest og Sundby Mors fire kilometer mod øst.

Vilsund Vest ligger i Region Nordjylland og hører til Thisted Kommune. Landsbyen er beliggende i Stagstrup- og Skjoldborg Sogne.

Om byen 
Vilsundbroen ligger lige ved Vilsund Vest.

Kilder 

Byer i Thisted Kommune
BBU's kvalifikation til DBUs Landspokalturnering for herrer 2009-10

Bornholms Boldspil-Unions kvalifikation til DBUs Landspokalturnering for herrer 2009/2010 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2008-09 til den landsdækkende 1. runde i DBUs Landspokalturnering for herrer 2009/2010 (Ekstra Bladet Cup 2009/2010). BBU's turnering havde deltagelse af otte hold, der spillede om én ledig plads i pokalturneringens 1. runde.

Turneringen blev afviklet som en cupturnering over tre runder i foråret 2009, og vinderen af tredje runde kvalificerede sig til 1. runde af den landsdækkende pokalturnering. Den ene bornholmske plads i 1. runde gik til Nexø Boldklub.

Resultater

1. runde

2. runde

3. runde 

Vinderen i 3. runde kvalificerede sig til 1. runde af DBUs Landspokalturnering 2009/2010 (Ekstra Bladet Cup 2009/2010).

Kilder / eksterne henvisninger 
 BBU – Ekstra Bladet Cup 2009

Noter 

DBUs Landspokalturnering for herrer 2009-10
Jiaozhou (Qingdao)

Jiaozhou (胶州 ; pinyin: Jiāozhōu) er en by på amtsniveau i provinsen Shandong i Folkerepublikken Kina. Det ligger under den subprovinsielle by Qingdao.

Befolkningen var i 1999 på 754.669.

Fodnoter 

Byer i Kina
Qingdao
Hornum

Hornum henviser til flere artikler:
 Hornum (Hedensted Kommune) – en landsby og et ejerlav i Hornum Sogn, Hedensted Kommune
 Hornum (Vesthimmerlands Kommune) – en by i Ulstrup Sogn, Vesthimmerlands Kommune

 Hornum Herred et tidligere herred i Aalborg Amt
 Hornum Sogn et sogn i Hedensted Kommune
 Vester Hornum en by i Himmerland, Vesthimmerlands Kommune
 Øster Hornum en by i Himmerland, Rebild Kommune
Edel Apoula

Edima Edel Bete Apoula (Edel Apoula) (født 17. Juni i 1986 i Yaoundé, Cameroun) er en camerounsk-armensk fodboldspiller som på nuværende tidspunkt spiller i FC Pune City. Han har armensk statsborgerskab. Han har gennem karrieren blandt andet spillet for Paris Saint-Germain i Frankrig, samt for Hapoel Tel Aviv i Israel.

Landshold 
Edel Apoula fik sin landskampsdebut for Armeniens landshold mod Rumænien 8. Juni 2005. Siden er det blevet til 6 landskampe.

Eksterne henvisnigner 

 

Fodboldspillere fra Cameroun
Fodboldspillere fra Armenien
Fodboldspillere fra Paris Saint-Germain
Fodboldspillere fra Hapoel Tel Aviv

Personer fra Yaounde
LPMUD

LPMUD er en MUD-variant, som anvender programmmeringssproget LPC, som blev udviklet af Lars Pensjö på Chalmers i 1989. 

Pensjö havde spillet meget TinyMUD og AberMUD og ville skabe en verden med TinyMUD's fleksibilitet og AberMUD's kraft. Derudover ønskede han ikke stå alene med programmeringen, og tænkte at andre kunne hjælpe til med dette. Resultatet blev et nyt C-baseret, objektorienteret programmeringssprog, LPC, som gjorde det lettere for folk, der var uvant med programmering, at føje elementer som rum, våben og monstre til spilleverdenen.

Nogle bemærkelsesværdige LPMUD-spil som stadig kører i 2009 er Pensjös oprindelige spil Genesis LPMud samt BatMUD, NannyMUD, SvenskMud, Darker Realms LPMud Midnight Sun og Nanvaent.

Referencer 

MUD
Marcos Venáncio de Albuquerque

Marcos Venáncio de Albuquerque (Ceará) (født 18. juni år 1980 i Crato (CE), Brasilien) er en brasiliansk fodboldspiller.. Han indledte sin karriere i Santos FC i 1998 hvor han spillede til 2001 ( Han opnåede 4 kampe og scorede ikke). han tog derefter et år til Santa Cruz FC han tog væk i 2002 ( Han opnåede 17 kampe men scorede ingen mål). Herefter tog han til Coritba FC til år 2004 (han opnåede 32 kampe og scorede 1 mål). Han har desuden været professionel hos Paris Saint-Germain i Frankrig.

Eksterne henvisninger 

Fodboldspillere fra Brasilien
Fodboldspillere fra Santos FC
Fodboldspillere fra Paris Saint-Germain
Sovjetunionens Helt

Sovjetunionens Helt (russisk: Герой Советсково Союза) var en orden som blev tildelt i Sovjetunionen. Den var landets højeste udmærkelse og blev tildelt for heroisk indsats for stat og samfund. Ærestitlen blev indstiftet 16. april 1934, mens det medfølgende ordenstegn, omtalt som Den Gyldne Stjerne, blev indført 1. august 1939 ved beslutning fattet af Den Øverste Sovjets Præsidium. Ordenen blev afskaffet efter Sovjetunionens sammenbrud i 1991.

Leninordenen blev sædvanligvis også tildelt dem som blev udnævnt til Sovjetunionens Helt. Disse blev ofte også hædret med en byste opsat på sit hjemsted og med en indgraveret plade opsat i Kreml.

Inddeling 
Ordenen bestod af en enkelt klasse.

Insignier 
Ordenstegnet for udmærkelsen Sovjetunionens Helt bestod af en femtakket, mangesidet, guldstjerne ophængt i et rødt bånd. Bagsiden af stjernen bærer en variant af ordenens navn: Geroj SSSR. Stjernen er et udbredt motiv i sovjetisk symbolik og var blandt andet at finde i Sovjetunionens flag. Ordensbåndets farve har sit ophav i arbejderbevægelsens og socialismens røde flag.

Tildeling 

Udmærkelsen Sovjetunionens Helt kunne tildeles både enkeltpersoner, samfund og kollektiver. Ordenen kunne tildeles posthumt. Fra 1973 til 1988 kunne ordenen også tildeles samme modtager gentagne gange. Ordenen blev også tildelt udlændinge. 

Til sammen blev der foretaget 12.745 udnævnelser til Sovjetunionens Helt, de fleste af disse for indsats under 2. verdenskrig. Blandt krigshelte som blev udnævnt til Sovjetunionens Helt en gang er Jakov Pavlov og Vasilij Zajtsev. Centrale politikere fik også udmærkelsen, blandt dem Lavrentij Berija. Senere blev udmærkelsen også tildelt kosmonauter, blandt dem Jurij Gagarin og Valentina Teresjkova. Blandt dem som fik ordenen tildelt to gange var Josef Stalin, Ivan Konev, Konstantin Rokossovskij, Vasilij Tjujkov og Aleksandr Vasiljevskij. Dmitrij Ustinov var en af dem som fik ordenen tre gange. To personer, marskal Georgij Zjukov og generalsekretær Leonid Brezjnev, modtog som de eneste ordenen hele fire gange. De som blev udråbt til Sovjetunionens Helt gentagne gange, bar også flere ordenstegn.

Under krigen i Afghanistan blev der 1980–1989 foretaget 65 udnævnelser til Sovjetunionens Helt. 

Tolv byer i Sovjetunionen blev tildelt udmærkelsen og bar derefter betegnelsen heltebyer. Disse blev tildelt udmærkelsen på baggrund af bysamfundenes heltemodige indsats under 2. verdenskrig. De tolv byer er: Leningrad, Stalingrad, Odessa, Sevastopol, Moskva, Kijev, Novorossijsk, Kertj, Minsk, Tula, Murmansk og Smolensk. Fortet ved Brest i Hviderusland blev også tildelt udmærkelsen og bar titlen heltefort.

Kendte udenlandske modtagere af ordenen er Gamal Abdel Nasser, Ahmed Ben Bella, Fidel Castro, Gustáv Husák, Erich Honecker og János Kádár.

Litteratur 
 Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966.

Se også 
Sovjetunionens militære ordner og dekorationer

Helt
 
Diplomati
Etableret i 1934
Ophørt i 1991
Leninordenen

Leninordenen (, ) var en orden, som blev uddelt i Sovjetunionen. Ordenen blev indstiftet 6. april 1930 og fik sit navn efter Vladimir Lenin. Den var Sovjetunionen højeste civile udmærkelse.

Inddeling 
Leninordenen bestod af én klasse, tilsvarende mange fornemme ridderordener i monarkier, eksempelvis Elefantordenen i Danmark eller Hosebåndsordenen i Storbritannien.

Insignier 
Ordenstegnet for Leninordenen var en medaljon i guld, som bar Lenins portræt i midten omgivet af en krans af rugaks, hvor kommunistiske symboler var sat ind: det røde flag, den røde stjerne, samt hammer og segl. Lenins navn var indskrevet med kyrilliske bogstaver i flaget. Ordensbåndet var rødt med to smalle gule striber langs kanterne. Farverne er de samme som i Sovjetunionens flag.

Tildeling 
Leninordenen blev tildelt sovjetborgere og også organisationer, institutioner, militære enheder, kommunale enheder, kollektiver og virksomheder for fortjenstfuld indsats for opbygning af socialismen, fremragende kunstnerisk, videnskabelig eller teknisk indsats og for indsats på områder af særlig politisk vigtighed. De, som blev udnævnt til Sovjetunionens Helt og Det Socialistiske Arbejdes Helt, blev samtidig også tildelt Leninordenen.

Leninordenen blev også tildelt udenlandske borgere, som havde arbejdet for at styrke forbindelserne mellem Sovjetunionen og andre lande og for venskab mellem folkene.

Litteratur 
 Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966.

 
Etableret i 1930
Koldby

Stednavnet Koldby eller Kolby kan henvise til flere byer:

 Koldby (Thy) i Hørdum Sogn, Thisted Kommune
 Koldby (Tønder Kommune) i Hjerpsted Sogn, Tønder Kommune
 Kolby Sogn i Samsø Kommune
 Kolby (Samsø)
 Kolby Kås
SBU's kvalifikation til DBUs Landspokalturnering for herrer 2009-10

Sjællands Boldspil-Unions kvalifikation til DBUs Landspokalturnering for herrer 2009/2010 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2008-09 til den landsdækkende 1. runde i DBUs Landspokalturnering for herrer 2009/2010 (Ekstra Bladet Cup 2009/2010). SBU's turnering havde deltagelse af 123 hold, der spillede om 14 ledige pladser i pokalturneringens 1. runde.

Turneringen blev afviklet som en cupturnering over fem runder i foråret 2009, og de 14 vindere i fjerde runde kvalificerede sig til 1. runde af den landsdækkende pokalturnering. De 14 pladser i 1. runde gik til holdene fra AIK 65 Strøby, B 1973, Svebølle B&I, Rishøj Boldklub, Gladsaxe-Hero Boldklub, B 73 Slagelse, Tuse IF, Ledøje-Smørum Fodbold, FC Lejre, Allerød Fodbold Klub, Virum-Sorgenfri Boldklub, Avedøre IF, Elite 3000 Fodbold og Ringsted IF.

Resultater

1. kvalifikationsrunde 

Første kvalifikationsrunde havde deltagelse af fire hold fra serie 5, som spillede om to pladser i anden kvalifikationsrunde.

2. kvalifikationsrunde 

Anden kvalifikationsrunde havde deltagelse af de to vindere fra første kvalifikationsrunde samt 56 hold fra serie 3, 4A, 4B og 5, som trådte ind i turneringen i denne runde.

3. kvalifikationsrunde 

Tredje kvalifikationsrunde havde deltagelse af de 29 vindere fra anden kvalifikationsrunde samt 43 hold fra serie 1 og 2, som først trådte ind i turneringen i denne runde.

4. kvalifikationsrunde 

Fjerde kvalifikationsrunde havde deltagelse af de 36 vindere fra tredje kvalifikationsrunde samt 20 hold fra Danmarksserien og Sjællandsserien, som først trådte ind i turneringen i denne runde.

5. kvalifikationsrunde 

Femte kvalifikationsrunde havde deltaglse af de 28 vindere fra 4. runde. De 14 vindere i denne runde kvalificerede sig til 1. runde af DBUs Landspokalturnering 2009/2010 (Ekstra Bladet Cup 2009/2010).

Kilder / eksterne henvisninger 
 SBU – Ekstra Bladet Cup 2009
 SBU – Opbygning af pokalturneringerne 2009

Noter 

DBUs Landspokalturnering for herrer 2009-10
Lermontov

Lermontov (, ) er en by i Stavropol kraj i Nordkaukasiske føderale distrikt i Den Russiske Føderation, placeret på bjergskråninger af Beshtau med  indbyggere.

Etymologi 
Byen er opkaldt efter den russiske digter Mikhail J. Lermontov.

Historie 

Lermontov fik bystatus i 1956. Uranbrydning styrkede byens vækst. Det var en lukket by under sovjettiden. Uran udvindes ikke længere i området.

Referencer

Eksterne henvisninger 

Byer i Stavropol kraj
Lukkede byer
Etableret i 1953
Ove Andersen (skibsmodelbygger)

Ove Andreas Andersen (6. maj 1923 i Rønne  - 1. juni 2012 i Slagelse) var en dansk skibsmodelbygger og uddannet maler. 


Fra Ove Andersen var ganske ung, har han altid interesseret sig meget for at lave modeller: skibe, flyvere, landskaber til modeljernbaner og meget mere.

Jeg var lidt af et legebarn. Først senere blev det mere alvorligt med skibene. Jeg begyndte med nogle byggesæt, som jeg købte og samlede. Når jeg var færdig med dem, solgte jeg dem, så jeg kunne få penge til nye samlesæt. Da jeg havde lavet 3-4 stykker, var det ikke nok; nu ville jeg selv lave modeller. Der kom dog først rigtig gang i den, da jeg som 60-åring blev pensioneret.

Modellerne blev lavet efter tegninger fra Rigsarkivet og fra Handels- og Søfartsmuseet på Kronborg. Af alle skibsmodellerne blev der sendt tre billeder til Kronborg, der bekræftede, at de var godkendt til ophængning.

Ove Andersen lavede alt selv, taljer, klokker og andre dimser. Han brugte mange træsorter, pæretræ, ahorn, buksbom og favoritten: egetræ. Meget af træet fik han på rod; tørrede og udskar det selv. En øjenskade satte i 2001 en stopper for modelbyggeriet.

Ove Andersen er oldebarn til Urmager Lasse Andersson (1834 – 1908) i Hasle. Lasse Anderssons søn Ola Andersson har også byget flere skibsmodeller. Og Lasses barnebarn, malermester Johannes Engstrøm (1892 – 1947) byggede den model af ’George Stage’ som hænger i Birkerød Kirke.

Ove Andersen har lavet ti kirkeskibe, hvoraf tre hænger i hans hjemby Slagelse. Endvidere er der lavet 20 skibsmodeller til familie og venner:

Kirkeskibe

Renoverede kirkeskibe

Andre skibsmodeller

Eksterne henvisninger
 Marineforeningen Slagelse om Ove Andreas Andersen 

Skibsmodelbyggere
Personer fra Rønne